Полиция көліктерін аударып, өртеді.
Жұмыс орындарына зақым келді, ондаған француз полиция қызметкері жарақат алды.
Түркия Қорғаныс министрі Хулуси Акар жексенбі күні сөйлеген сөзінде
Францияда тыйым салынған террор ұйымы PKK мүшелері тарапынан басталған тәртіпсіздікті айыптады.
Хулуси Акар - Түркия Қорғаныс министрі Одақтастарымыз бен кейбір елдер террор ұйымы PKK/YPG-мен ынтымақтастығын жалғастыруда.
Біз оларға мұның үлкен қате екенін айттық және енді көре бастады.
PKK/YPG-нің Сириядағы қылмыстарын көрген кезде,
осы террор ұйымына қолдау бергендеріне өкіне бастады.
Енді осындай істер мыңдаған км қашықтықта, Парижде бола бастады.
Франция PKK террор ұйымына неше жылдан бері қолдау беріп келді.
Өздері баққан жылан енді өздерін шаға бастады.
Осы террористерге қолдау беруді жалғастырыңдар, әлі талайды көресіңдер.
Жұма күні 69 жасар бір француз азаматы Париждің таңдаулы
10-шы ауданында бір мәдениет орталығына шабуылдап,
үш адамды өлтіріп, үш адамды жаралады.
Шетелдіктерді "патологиялық" түрде жек көретінін мойындаған күдікті
дүйсенбі күні сотқа шығарылады.
Францияда оқиғалар жалғасып жатқан кезде, Түркия президенті Режеп Тайып Ердоған
босқындарға қарсы қос стандарт себебімен Еуропа елдерін сынады.
Режеп Тайып Ердоған - Түркия президенті Сирия, Ирак, Африкалық босқындарға есігін жапқан мекемелер
PKK және ФЕТӨ террористтеріне құшақ жайды.
15 шілде күні 250 азаматымызды шейіт еткен төңкерісшілер
бүгін көптеген Еуропа елінде емін-еркін жүр.
Бөлшектеуші террор ұйымы жыл сайын осы елдерден жинаған миллиондаған еуромен
Сирия, Ирак және Түркияға бағытталған лаңкестіктерді қаржыландырып отыр.
Тіпті өз бюджетіне тікелей террор ұйымына көмек тармағын ашып қойған елдер бар екенін білеміз.
Атауы, шегі, шеңбері белгісіз бір саяси босқын ұғымына жасырынып,
террористтер қолдау көріп отыр, төңкеріс жасауға талпынған адамдар әділеттен қашып отыр.
Аты-жөні, қылмыстары, барлығы айтылған көптеген іске байланысты талаптарымызға қарамастан
батыс елдері еш қадам баспай отыр.
Президенттік аппараттың баспасөз хатшысы Ибрахим Калын
әлеуметтік желідегі жазбасында Францияны террор ұйымының
елдегі болмысын елемегені үшін сынады.
Міне, бұл - Франциядағы PKK.
Сирияда қолдау көрсетілген террор ұйымының дәл өзі.
Соңғы 40 жылда мыңдаған түрік және күрд азаматтарымыз бен қауіпсіздік қызметкерлерімізді өлтірген осы PKK.
Енді міне Париж көшелерін қиратуда.
Әлі үндемей отырасыз ба?
Маусым айында жарияланған бір "Europol" есебі террор ұйымының көптеген Еуропа елінде
есірткі саудасы, қылмыстық істер, адам алдау, ақша жинау, мүше жинақтау
және террорист дайындаумен айналысқанын дәлелдеп берді.
Террор ұйымының кейбір мүшелерінің Еуропаға келмей тұрып алдымен Сирия және Иракта дайындықтан өткені
PKK жаратқан террор қаупінің Франция және Еуропа қауіпсіздігі үшін қаншалықты үлкен екенін көрсетеді.
Обаида Хитто, TRT World - Анкара